hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu cs it hu hu it fi hu hu
Affidea Bank Center Diagnosztikai és Gasztroenterológiai Központ | Gasztroszkópia (Gyomortükrözés) | Affidea
Tudjon meg TÖBBET 5 PERC ALATT!
Ilyen emésztési panaszokat okoz a stressz​ A hasmenést súlyos betegségek is okozhatják​ Korai stádiumban nincsenek a vastagbélráknak tünetei!​
A gasztroszkópia vagy gyomortükrözés a nyelőcső-, a gyomor- és a patkóbél (nyombél) felső szakaszának vizsgálatára használatos endoszkópos vizsgáló módszer.
Milyen esetekben kell gyomortükrözést végezni?
A gyomortükrözést legtöbbször a panaszok, a tünetek, a laboratóriumi- és egyéb leletek, valamint a betegvizsgálat alapján, a gasztroenterológus rendeli el.
Mindenképpen el kell végezni a vizsgálatot, ha vészjósló, úgynevezett “alarm tüneteket” észlelünk:
nem szűnő erős felhasi fájdalom
nyelési zavar (falatelakadás), fájdalmas nyelés
étvágytalanság és akarat ellenére történő fogyás
folyamatosan fennálló gyomorpanaszok 50 éves kor felett
A napi rutin során a gyomortükrözés ellenjavallatai:
súlyos légzési zavarral járó tüdőbetegség
a nyaki gerinc súlyos deformitása
a torok szűkületével vagy súlyos deformációjával járó gégészeti megbetegedések
pszichiátriai betegségek, súlyos agyi érelmeszesedés – amikor a páciens együttműködése nem megoldható (ilyenkor részletes kivizsgálás után esetleg altatásban)
Milyen betegségeket állapíthat meg a gyomortükrözés?
A vizsgálat során a nyelőcsövet, a gyomorszájat, a gyomrot és a patkóbelet nagy fényerővel, nagyítással megvizsgáljuk és szükség esetén szövettani mintát veszünk. A daganatos elváltozásból, polipból vett minta szövettani vizsgálata az elváltozás jó- vagy rosszindulatú természetéről ad információt. A fekély esetében ugyanez a cél. A gyomorból vett mintából Helicobacter meghatározást is végeznek. A patkóbélből szövettani mintát véve, a mikroszkópos vizsgálat során a bélbolyhok állapota és a gyulladásos jelenségek alapján a lisztérzékenység diagnózisa is felállítható.
A gyomortükrözéssel megállapítható betegségek
reflux betegség, nyelőcső gyulladás és fekély, nyelőcső viszér, nyelőcső daganat, nyelőcső fali sérvek (diverticulum), nyelőcső szűkület
gyomornyálkahártya gyulladása, gyomorfekély, gyomor daganat
patkóbél gyulladás, lisztérzékenység okozta elváltozások, daganat, az epe- és hasnyálmirigy vezeték kiömlőnyílásának (Vater-papilla) daganata
A felső tápcsatornai vérzés okai
Milyen terápiás beavatkozások lehetségesek a gyomortükrözés során?
Az endoszkópia fejlődésének köszönhetően a gyomortükrözés segítségével egyre többféle terápiás beavatkozás, endoszkópos műtéti megoldás lehetséges.
A gyomortükrözés során végezhető terápiás és műtéti beavatkozások:
vérzéscsillapítás – A vérzés forrásának azonosítása után különböző, a gasztroszkóp munkacsatornáján keresztül bevezetett eszközökkel a vérzés megállítható. Ilyen eljárás a vérző nyelőcső visszérre helyezett gumigyűrű, a vérzés helyének érösszehúzó anyaggal történő befecskendezése, a vérzést mechanikusan elszorító fém-klip felhelyezése stb.
polipok, kisebb daganatok eltávolítása – elektromos hurok, miniatűr kések segítségével
daganatos szűkületek tágítása, áthidalás – úgynevezett fém-stentek segítségével
nyelésképtelen betegek gyomrába tápszonda ültetése (PEG)
speciális műtétek végzése – a nyelőcső Zenker-diverticulum (magas nyelőcső sérv) megoldására, a gyomorszáj elernyedési képtelensége (achalasia) műtéti kezelésére
Milyen előkészületek szükségesek a gyomortükrözés előtt?
A gyomortükrözés műszeres vizsgálat, ezért előtte mindenképpen szakorvosi konzultáció szükséges. Ennek során a páciens részletes kikérdezése, fizikális vizsgálata segít abban, hogy minden szempontot figyelembe véve eldöntsék a vizsgálat szükségességét, elvégezhetőségét és a technikai kivitelezés körülményeit.
A gasztroenterológus szakorvossal történő konzultáció során az orvos tájékoztatást ad a gyomortükrözés menetéről és kockázatairól. Mindezeket követően az orvos előjegyzi a pácienst a vizsgálatra és meghatározza a szükséges előkészületeket.
vérvétel – általában vérkép, véralvadási paraméterek (INR), vesefunkció (KN, Kreatinin), ionok (Na, K) szükségesek
amennyiben a vizsgálat előtt szükséges, akkor hasi ultrahang vagy CT, MR végzését rendelhetik el
EKG – amennyiben a vizsgálat altatásban fog történni
véralvadásgátló gyógyszerek felfüggesztése vagy átállítás injekcióra
a páciens egyéb állandó gyógyszereinek a vizsgálat előtti napokban és a vizsgálat napján történő szedésének megbeszélése
szükség esetén kiegészítő szakorvosi vizsgálat az altató orvossal, kardiológussal vagy más, a páciens tartós betegségét kezelő szakorvossal
A páciens részéről szükséges előkészületek a vizsgálat előtt
A vizsgálat előtti teendőket a szakorvosi konzultáció során részletesen megbeszélik. Fontos a gyógyszerek megbeszélése. Általában a szokásos gyógyszereket be lehet venni. Különösen fontos, hogy a vérnyomáscsökkentő gyógyszerek ne maradjanak el, hiszen a vizsgálat miatti izgalom egyébként is emeli a vérnyomást. Cukorbetegség esetén azonban kérheti az orvos, hogy ne vegye be a gyógyszerét, mivel nem ehet és így leeshet a vércukra. Az esetleges szövettani mintavétel vagy más beavatkozás miatt a vizsgáló orvos a véralvadásgátló gyógyszer elhagyását kérheti. Legfontosabb, hogy a vizsgálatra teljes éhgyomorral kell érkezni. Amennyiben a gyomortükrözés altatásban történik, akkor 4 órával előtte már folyadékot sem szabad fogyasztani. Szájszáradás esetén tiszta vízzel lehet öblögetni.
Gyomortükrözés előtti étrend, avagy mit lehet enni?
A gyomortükrözés előtt általában legalább 6 órás éhezés szükséges, de az orvos előírhat hosszabbat is, ha gyomorürülési zavarra gyanakszik. Tiszta folyadékot ilyenkor is lehet a vizsgálat előtt 2-4 órával fogyasztani. Az altatásos vizsgálat előtt 4 órával a folyadékot is abba kell hagyni.
Egyébként a gyomortükrözés előtt speciális diéta nem szükséges, de mindenképpen könnyű ételek fogyasztása, szénsavmentes italok javasoltak az előző napon.
A gyomortükrözésre előjegyzett időpontban kerül sor. A vizsgálatot megelőzően még adategyeztetés történik, továbbá lehetőség van a vizsgáló orvostól kérdezni. A vizsgálat előtt beleegyező nyilatkozatot kell aláírni. Amennyiben a gyomortükrözés altatásban történik, a páciens az altatóorvossal is találkozik és az altatással kapcsolatos beleegyező nyilatkozatot is alá kell írni. A vizsgálathoz egyszerhasználatos ruhát biztosítunk.
A gasztroszkópia egy speciális vizsgáló helyiségben, az úgynevezett Endoszkópos Laborban vagy Endoszkópos Műtőben történik.
A gyomortükrözés egy kellemetlen vizsgálat. Az eszközt a szájon keresztül a torokba, majd a nyelőcsőbe vezetjük. Ha a vizsgálat éber állapotban történik, akkor az eszköz bevezetése öklendezést vált ki. Az altatás előnye, hogy a páciens nem éli meg ezeket. A vizsgálat 6-8 percig tart.
Ha altatás nélkül történik a vizsgálat, akkor első a garat érzéstelenítése, ami 1%-os Lidocain spray befúvását jelenti. Ha elzsibbadt a páciens torka, akkor az endoszkópos szakasszisztens segítségével elfoglalja a megfelelő helyzetet a vizsgáló asztalon, ami a gasztroszkópia esetén bal oldalfekvés. Ezután fogvédő behelyezése a következő lépés. Ez védi a fogakat és persze a műszert is a harapástól. Az asszisztens textil lepedőt helyez a fej-nyak alá, mert vizsgálat alatt nyál folyik ki. Ha mindenki készen áll, a vizsgáló orvos megkezdi a gasztroszkóp levezetését és amikor eléri a garatban a nyelőcső bemenetét, felszólítja a pácienst, hogy nyeljen egy nagyot.
Amennyiben a gyomortükrözés altatásban történik, az altatóorvos asszisztense vénás kanült helyez be, amelyen keresztül infúziót, altatószert és egyéb szükséges gyógyszert fog kapni a páciens. Az egyik kézujj végére úgynevezett pulzoximétert helyeznek fel, ami a vizsgálat során a vér oxigén szintjét folyamatosan méri majd. Vérnyomásmérő is kerül az egyik felkarra és elvégzik a vizsgálat előtti mérést. A mellkasra öntapadó EKG elektródákat tapasztanak, hogy az altatás során a szívműködést is folyamatosan ellenőrizhessék. Ha mindezekkel elkészültek, akkor stabil bal oldalfekvésbe helyezkedik a páciens. Ha minden készen áll, akkor megkezdik az altatószer adagolását. Ha a páciens elaludt, akkor kezdik a gasztroszkópos vizsgálatot.
A gasztroszkópia során a cél a nyelőcső, a gyomor és a patkóbél felső felének teljes áttekintése, a kóros elváltozások felismerése és szövetmintavétel a további vizsgálatokhoz. Ez úgy történik, hogy a műszer munkacsatornáján keresztül egy színesgombostűfejnyi, minta vételére alkalmas, úgynevezett biopsziás fogót vezetünk be és kicsípünk egy kis darabot a nyálkahártyából. Ez kis vérzéssel jár, de az hamar megszűnik és egyéb veszélye nincs ennek a műveletnek.
Az altatás nélküli vizsgálat után megfigyelés rendszerint nem szükséges. Folyadékot a gyomortükrözés után 1 órával lehet fogyasztani, illetve akkor, ha az érzéstelenítő hatása kiment.
Altatásos gyomortükrözés után általában egy-másfél órás megfigyelés szükséges. Ennek során a páciens infúziót kap, ellenőrzik a vérnyomását. Ezután a nővér segítségével felkel és átöltözik. Ha minden rendben, az altatóorvos és a vizsgáló orvos is úgy látja, akkor elbocsátható.
Elbocsátás előtt a vizsgáló orvos elmondja, hogy mit talált, vett-e szövettani mintát, történt-e beavatkozás, és mik a további teendők, valamint írásos leletet ad. Ha a vizsgálatról készült fotó- vagy videódokumentáció, akkor az is átvehető. A szükséges gyógyszereket a vizsgáló orvos felírja.
A páciens a vizsgálat után még érezhet kellemetlenségeket, amik néhány óra alatt megoldódnak. Ilyenek például a felhasi diszkomfort, böfögés. Ébren történt vizsgálat után torokfájás is jelentkezhet, amely akár napokig megmaradhat. Az altatásos vizsgálat után ez ritka.
Gyomortükrözés után mire kell figyelni és mit lehet enni?
A vizsgálat után általában egy órával már lehet enni. Általában könnyű étel javasolt, a zsíros és fűszeres ételek nem célszerűek. A vizsgálat napján pihenés csak altatás esetén szükséges. Másnap már lehet dolgozni akkor is, ha altatásos gasztroszkópia történt.
Ha a vizsgálat altatásban történt, akkor aznap a páciens nem vezethet gépjárművet. Az altatás nélküli gasztroszkópia után, ha nem volt műtéti jellegű beavatkozás, a páciens gyakorlatilag minden csinálhat.
Ha a gasztroszkópia során szövettani mintavétel történt, akkor annak eredményével újabb konzultáció lesz szükséges. A szövettani eredmény általában 2-3 hét alatt érkezik meg. Sok magánintézményben van lehetőség soron kívüli szövettani vizsgálatra, aminek természetesen külön díja van.
A gyomortükrözés lehetséges szövődményei
Mint minden invazív (testüregbe hatoló) vizsgálatnak, a gyomortükrözésnek is lehetnek szövődményei. Szerencsére ezek nagyon ritkák, 8-10 ezer vizsgálatra jut egy. Előfordulhat a nyálkahártya megsértése, ritkán a nyelőcső- a gyomor- vagy a patkóbél falának kilyukadása (perforáció).
Tudjon meg többet 5 perc alatt!
Ilyen emésztési panaszokat okoz a stressz
A hasmenést súlyos betegségek is okozhatják
Korai stádiumban nincsenek a vastagbélráknak tünetei!
Ismerje meg a post-COVID emésztési panaszokat!
A HPV nem csak a méhnyakrákért, de a torokrákok kétharmadáért is felelős!
A gombra kattintva időpontot foglalhat
Választ találhat a gyakran ismételt kérdések között.
Affidea Bank Center Diagnosztikai és
Hétfő – péntek: 8:00 – 20:00
Weboldallal kapcsolatos adatvédelmi tájékoztató
Ep- és Szép kártya
© 2018 - 2022 Affidea Magyarország Kft., minden jog fenntartva.
Figyelem! Az oldalon található információk tájékoztató jellegűek, nem helyettesítik a szakszerű orvosi véleményt. A vizsgálatok igénybe vételéről minden esetben konzultáljon háziorvosával, beutaló orvosával vagy központunk radiológusával/szakdolgozójával!